van amelr de swerte
Item also als in rechte comen zijn voer meye en scepen van
loeven wouter janssoen in deen zijde ende amelrijck de zwerte
alluer inder vroenten gehouden zijnde ten versuecke svoirs
wouters mids ghevoinste scepen brieve sprekende van duysent
rijders die hem deselve amelrijck bekend heeft int jair
sevenenwijftich twee daghe in januar met condicien dat
hij wouter hem dmede soude moegen doen lossen alst
hem geliefde van allen borchtochten d voe hij als doen voe
den selven amelrijcken gesproken hadde of naemaels spreken
soude gelijc de selve brief en condicie dat begripen ter
and zijden Aldair de voirs woute den voirs brief metter
condicien dede lesen begende dien navolgende dat amelrijck
voirs hem ontsloege en loste vander borchtochten en lasten
hier na bescreve d voer hij voer den selven amelr borge
stonde Te weten van thien rijds aen henricken van gorshem
van thien ryders aen goorde pierards van vier ryders aende
weduwe lodewijcks wile van schoe van vier ryders aen
marcken vanden eynde van iii rijders aen roelove lombart
van drie ryders aen wouten van nethenen van twee
ryders aen geldolven vander lynden vander helicht van
drie cronen aen laureyse van wynghe van eene rijder
aen gheerde van erpe geheten lutas al jairliker lijfrente
tot diversen liven gelijc de scepen brieve dat begripen
It van sesse rinsche gulden erflic aen vrancken van
dyenen van sesse rijders erflic aen janne va maelcote
Ende van veertich cronen eens aen andriesen yelkarts
die yerst geloeft waen plississen wilen van vorst van
welken renten ende schulden voirs de voirs woute svoirs
amelr borge stont ende de selve amelrijc geloeft hadde
hem tontheffen gedraghen hem des de voirs woute tot
den brief brieve dair op ghemaict dwelcmen dair inne
die inden rechte ghevisenteert zijnde claerlic bevandt
eyschende voerts de voirs woute gelost te worden vand
voirs amelr van seken vroentcosten te weten va xxxv
rinscher gulden die hij verseten hadde inder vroenten
jans laureys ald ghehouden zijnde als borgesvoirs
verte